babahagya ko pa lamang nasasabi, ay nalapat ang takip ng kaha, nawala ang ulo, at ang napalit na muli ay ang isang dakot na abong ito. hindi sinasadyay natagpuan ko ang dalawang salitang lalong makapangyarihan, ang mga salitang panglikha at panggunaw, ang pangbuhay at pangpatay! humintong sandali na waring ibig tingnan ang ibinunga ng kaniyang mga sinabi. pagkatapos ay lumapit sa dulang na ang lakad ay maingat at banayad at ipinatong ang makababalaghang kaha. mister, ang takip! ang sabi ni ben zayb na hindi mapigil. ang tugong masunurin ni mr. leeds. at matapos na maitaas ng kanang kamay ang kaha ay hinawi ng kaliwa ang kayo at naiwang lantad ang mesa na natutukuran ng kaniyang tatlong paa. muling inilagay ang kaha sa ibabaw at banayad na lumapit sa mga nanonood. dito ko siya makikita! ang sabi ni ben zaib sa kaniyang kasiping tingnan ninyo pag hindi iyan nagdahilan ng kahit ano. ang lubos na pagbatyag ay nalalarawan sa lahat ng mukha; naghari ang katahimikan.